WikiLeaks se Assange in hegtenis geneem
Jullian Assange (47) medestigter van WikiLeaks, wat sedert 2012 asiel gevind het by die ambassade van Ecuador in Londen, is gister deur die Britse polisie teen sy sin in hegtenis geneem. Die departement van justisie in Amerika beskuldig Assange dat hy met Chelsea Manning saamgewerk het om by ŉ geklassifiseerde regeringsrekenaar by die Pentagon in te breek.
Assange het 7 jaar terug politieke asiel by Ecuador ontvang na hy toevlug gesoek teen beskuldigings van seksuele aanranding in Swede, maar sy asiel is intussen herroep. Hy is Donderdag uit die Ecuadoriaanse ambassade in Londen gedwing en in ŉ Britse-polisievoertuig weggeneem.
Britse polisie het intussen bekend gemaak dat Assange in hegtenis geneem is op aanklagte dat hy sy borgtogvoorwaardes in Engeland oortree het asook die versoek van die lasbrief vir sy inhegtenisneming van die VSA.
Assange wat met sy WikiLeaks vir jare die geheime van die Nuwe Wêreld Orde (NWO) onthul, se prokureur het vroeër gesê sy kliënt is van voornemens om enige beskuldigings van die Amerikaanse regering teen te staan.
Nissan belê nog R3 miljard in sy SA aanleg
Japanese motorvervaardiger Nissan, gaan ’n verdere R3 miljard belê in sy aanleg by Rosslyn, Pretoria om die nuwe Navara-bakkie te vervaardig. Die uitbreidings wat beplan word sal glo die produksie van voertuie verdubbel, en 1,200 nuwe werkgeleenthede skep.
Die ANC president sê die uitbreiding is ’n nuwe mylpaal in buitelandse beleggings, maar ekonome reken dat dit slegs ’n druppel in die see is vanweë die die miljoene werklose mense in die land.
Vroeër het Ramaphosa verklaar dat hy R100 miljard se beleggings bekom het vir Suid Afrika, maar dit wil voorkom asof dit slegs leë beloftes is wat gemaak is, en waarskynlik nooit gaan realiseer.
Produksie om die nuwe Navara-bakkie te vervaardig sal na verwagting in 2020 begin.
Eskom teken loonooreenkoms van $180 miljoen met BRICS Development Bank
Die sukkelende staatsbeheerde krag operateur Eskom, het ’n loonooreenkoms ondergaan van 180 miljoen (R2,6 triljard) met New Development Bank, voorheen bekend as die BRICS Development Bank; tydens die algemene jaarvergadering gehou op 31 Maart - 2 April 2019 te Kaapstad.
Die finansieringsgerief, wat al ’n paar jaar gelede goedgekeur is, sal gebruik word om infrastruktuur te ontwikkel om hernubare energie aan die nasionale kragnetwerk te verbind. Dit sal ook aangewend word vir die ontwikkeling van nuwe hernubare energie. Eskom sê in ’n verklaring danksy die lening sal 670 MW se hernubare energie aan sy kragnetwerk verbind word.
Eskom se totale skuld word nou op R420 miljard geraam, ’n mens kan net wonder hoe die bankrot staatsentiteit ooit al hierdie skuld gaan delg. Indien hulle nie daartoe in staat is nie, wat gaan die voorland uiteindelik wees?
Meer as 4100 SAPD lede veroordeelde misdadigers
Volgens die topbestuur van SAPD is daar 32 senior bestuurslede en meer as 4 100 gewone lede van die mag wat kriminele rekords het. Omtrent elke misdaad onder die wetboek is in die statistieke verteenwoordig, insluitende moord, verkragting en ontvoering.
Die name van die Polisiebeamptes is nie bekendgemaak nie, en antwoorde is nie verstrek oor hoe lank die SAPD reeds bewus is van die toedrag van sake nie. Met meer as 4,100 gewone lede van die mag wat kriminele rekords het meen kenners dat dit een van die hoofredes is waarom so baie wetsoortreders nog vry rondloop.
Volkswagen SA gee R86 miljoen vir SEB
Die motorvervaardingsreus, Volkswagen SA het R86 miljoen voorsien vir die ontwikkeling van swart verskaffers in die motorbedryf in Suid-Afrika.
Volkswagen SA het R86 miljoen begroot vir die Swart Ekonomiese Bemagtiging Trustfonds, wat beskou word as die grootste private transformasiefonds in die motorindustrie in SA. Die fonds se vernaamste doelwitte is om die skepping van swart nywerheidsondernemings te ondersteun in die motorsektor deur maklike toegang tot finansiering te verskaf .
Uitvoerende hoof van Volkswagen, Thomas Schaefer sê dat transformasie in die motorindustrie vir hul uiters belangrik is en beoog hulle dit om verder uit te brei. Dit kom te midde van die feit dat nog geen studie gedoen is oor die werklike impak van SEB op die ekonomie nie en dat dit inderwaarheid nie veel meer doen as om ‘n klein groep individue verder te verryk nie.
Vermiste miljoene van Gaddafi versteek by Zuma se Nkandla?
Die Sunday Times berig dat voormalige ANC president, Jacob Zuma, het nie net die destydse Libiese diktator, Muammar Gaddafi en sy familie beskerm in 2011 nie, maar ook vir hom miljoene Rand in Nkandla kom versteek.
Die miljoene dollar waarna verwys word, staan bekend as die “vermiste Gaddafi miljoene” en word beraam op sowat $30 miljoen (ongeveer R400 miljoen). Gaddafi het na bewering die geld aan Zuma toevertrou indien hy iets sou oorkom of dalk ontvoer sou word. Na bewering het Zuma die geld, klaarblyklik na Gaddafi se dood, aan koning Mswati van eSwatini gestuur wat dit blykbaar verlede week bevestig het aan die pres. Cyril Ramaphosa.
Libiese militêre owerhede het glo twee weke gelede vir pres. Ramaphosa genader en gevra om hul te help om die verlore kontant te verhaal.
Vroeër het Zuma ontken dat die “vermiste geld” in sy besit was. Dit laat die vraag opkommens wonder hoekom die vorige Openbare Beskermer, Thuli Madonsela, met haar ondersoek na die destydse Nkandla-skandaal, toegang tot die perseel geweier is?
Bewerings word nou gemaak dat Zuma beplan het om Gaddafi se $30 miljoen om te skakel na Suid-Afrikaanse Rande vir sy eie gewin wat hom in staat sou stel om sy groot regskoste rekening te kon aflos. Die vraag is nou, is die geld nog by Zuma of is dit by Mswati, of wat is die waarheid omtrent die beweerde geld?
VIDEO: Les vir Afrikaner verdeeldheid
Herdenking van gelofte 6 April 2019
Geloftevolksgenote eerbiedig die 365ste herdenking van Goewerneur Jan van Riebeeck se gelofte wat hy twee jaar na hy hier te lande aangeland het om 'n verversingspos te stig, eerskomende Saterdag 6 April 2019, in die Pietersburg Geloftefeessaal. Ds. Flip Snyders sal om 18h30 DV die Geloftediens waarneem.
Feesgangers is welkom om die ontspanningsterrein deur die dag te geniet met sy braaiplekke, kinderspeelpark en swembad. Ons sal die geriewe sluit voor die Geloftediens 'n aanvang neem en verwag dat almal wat kan, hierdie geloftefees sal eerbiedig.
Van Riebeeck se gelofte op 6 April 1654:-
Waar dit vandag die tweede jaarlikse herdenking is van die dag waarop ons deur die Here gelei, met die skepe Drommedaris, Reijger en Goede Hoop hier te lande behoue aangeland het, om hierdie vesting en kolonie na bevel van onse here en meesters te bou en te bestendig, en waargeneem het dat God die Here alle sake tot vandag toe met vele seëninge voorspoedig en na wense laatverloop en laat slaag het, daarom het ons besluit, en ook begin, om hierdie dag, ses April, tot eer van God en met Danksegging te vier en vir altyd tot 'n vasblywende dank- en biddag in te stel, sodat daardeur die weldade vab die Here, wat aan ons bewys is, deur ons nakomelinge nooit vergeet mag word nie, maar vir altyd tot eer van God in gedagtenis en herinnering gehou sal word.
U word almal versoek om saam met ons hierdie gelofte te eerbiedig.
Lyding van SA se Blankes
KYK: Lyding van blankes in SA grafies uitgebeeld in hierdie musiekvideo van Sean Else en ander
Daar is tans ŉ diepe besef by baie Suid-Afrikaners op grondvlak dat net God vir Suid-Afrika van ŉ katastrofe kan red. Derhalwe is daar verskeie ootmoedige gebedsaksies aan die gang, ondersteuning waarvan ons ten sterkste aanmoedig.
ŉ Sleutelfaktor is dat die ANC-regering van die dag Godloos is en dat geen bedeling waarin God nie as die Oppermagtige erken word nie, enigsins ŉ kans het om te slaag en reg aan sy burgers te laat geskied nie. Daarom meen ons dat hierdie aspek prioriteit in die gebedsaksies moet kry.
Ons wil by die alles ook spesifiek vir die Afrikanervolk aanspoor om vir die volgende te bid:
Eensgesindheid, en samewerking in die Afrikanervolk
Teen wetsontwerpe oor grondgryp, verbod op lyfstraf van kinders, hersiening van die leerplan vir geskiedenis op skool, nuwe toelatingsbeleid vir skole in Gauteng, die haatspraak wetsontwerp en ander
Die dryf om wetsgehoorsame burgers te ontwapen.
Dit is enkele aspekte en verseker kan hierdie lys nog baie aangevul word. Die punt is ootmoedige, opregte en gelowige gebede is noodsaaklik vir die redding van Suid-Afrika en die welwese van al sy burgers.
Waardering vir Zondo-kommissie
Ons wil weer waardering betuig vir in besonder die Zondo-kommissie onder voorsitterskap van adjunk-hoofregter Raymond Zondo vir die uitstekende wyse waarop die gruwels van staatskaping hoofstuk vir hoofstuk en sonder vrees, guns of vooroordeel en in die volle lig van nasionale TV uitgepak word. Die regter is kundig, skerp en boesem vertroue by almal in, terwyl hy bygestaan word deur ŉ bekwame span ondervraers.
Ons meen dat die land en almal wat opstaan vir reg en geregtigheid en vir wet en orde baie dank aan hierdie kommissie verskuldig is. Die vraag is net wat gaan die vervolgingsgesag en wetstoepassers met hierdie waardevolle getuienis doen?
SA steenkool na China?
Onbevestigde berig op sosiale media lui dat kilometerslange konvooie swaarvragmotors gelaai met goeie gehalte SA steenkool daagliks oppad is na hawens vir verskeping na China. Die berig lui dat die SA regering / Eskom nie meer geld het om China te betaal nie en nou geskiet die paaiemente in goedere (steenkool).
Vir verifikasie sien hierdie videogreep.
Bladsy 6 van 99